དེ་རིང་གི་བགྲོ་གླེང་ལ་སྔ་དྲོ་དང་ཕྱི་དྲོ་བྱས་ཏེ་ཚོགས་ཐུན་གཉིས་སུ་དབྱེ་ཞིང་།༧གོང་ས་མཆོག་གི་གསུང་བསྒྱུར་ནི་ཐུབ་བསྟན་སྦྱིན་པ་རང་འཇགས་རེད།སྔ་དྲོའི་བགྲོ་གླེང་གཙོ་སྐྱོང་བ་ནི་གཟན་ཤམ་དམར་སྨུག་གྱོན་པའི་ཧྥ་རན་སིའི་དགེ་སློང་མཱ་ཐུའུ་རེད་ལ།ཁོང་ཚན་རིག་པ་ཞིག་ཡིན་པ་མ་ཟད།ཉམས་ལེན་གཏིང་ཟབ་ཡོད་པའི་ནང་པའི་དགེ་སློང་ཞིག་ཀྱང་ཡིན།ཁོང་གིས་བརྩམས་པའི་༼དགེ་འདུན་པ་དང་ལྟ་གྲུབ་སྨྲ་བ།༽ཞེས་པའི་དེབ་དེ་ནུབ་ཕྱོགས་སུ་སྐད་གྲགས་གང་འཚམ་ཡོད།ཕྱི་དྲོའི་གཙོ་སྐྱོང་བ་དེ་ཡང་གྲྭ་ཆས་སྨུག་པོ་གྱོན་པའི་བཙུན་མ་ཇོན་ཧེ་རིས་ཡིན་ལ།ཁོ་མོ་ནི་འགྲོ་བ་མིའི་རིགས་རིག་པའི་མཁས་པ་དང་།དེ་བཞིན་ནང་པའི་བཙུན་མ་རྒན་གྲས་ཤིག་ཡིན་ལ།བརྩམས་ཆོས་ཀྱང་མང་པོ་ཡོད།